"Minkejja l-isforzi kollha li qed isiru mid-Diviżjoni għat-Tindif u Manutenzjoni fil-lokalità ta' San Pawl il-Baħar, fejn qed isir servizz addizzjonali ma' dak li jwettaq il-Kunsill Lokali, l-abbużi minn x'uħud fosthom residenti huma sfaċċati u mhux aċċettabbli." Dan kien il-messaġġ li waslet id-Diviżjoni għat-Tindif u Manutenzjoni fuq il-mezzi soċjali tagħha, fejn saħqet għal aktar kooperazzjoni u responsabiltà minn kulħadd fosthom ir-residenti ta' din il-lokalità. Bla dubju nirringrazzjaw lill-ħaddiema ta' din id-Diviżjoni li ta' kuljum jaħdmu biex iżommu lill-pajjiżna nadif. Inti tista' tirrapporta atti bħal dawn fuq l-App Clean and Upkeep . Tista' wkoll ċċempel fuq 1718 .